stanford-oval/wikipedia huggingface dataset:
What Would You Do?
Aiheesta muualla

What Would You Do? Internet Movie Databasessa (englanniksi)
/ What Would You Do? Facebookissa
Sarjan kotisivut
Viktor Patsajev

| Viktor Ivanovitš Patsajev |
| --- | --- |
 Viktor Patsajev neuvostoliittolaisessa postimerkissä.
Henkilötiedot
Syntynyt: 19. kesäkuuta 1933  Aqtöbe, Kazahstanin sosialistinen neuvostotasavalta, Neuvostoliitto
Kuollut: 30. kesäkuuta 1971 (38 vuotta)
Kansalaisuus:   Neuvostoliitto
Ura
Tyyppi:  Avaruuslennolle osallistuja
Lennot

Sojuz 11:  Sojuz 11
 
Viktor Ivanovitš Patsajev (ven. Ви́ктор Ива́нович Паца́ев; 19. kesäkuuta 1933 Aqtöbe – 30. kesäkuuta 1971 avaruudessa) oli neuvostoliittolainen kosmonautti.
Hän lensi Sojuz 11 -avaruusaluksella, joka telakoitui Saljut 1 -avaruusaseman kanssa. Lento kesti 23 vuorokautta, 18 tuntia ja 21 minuuttia. Sojuz-aluksen paluu maahan oli normaali, mutta aluksen koko miehistö oli kuollut hapen puutteeseen aluksen jonkin venttiilin auetessa ilmeisesti pyroteknisten laitteiden iskukuormien vuoksi.
Patsajevin uurna on haudattu Kremlin muuriin.
Aiheesta muualla

Kuvia tai muita tiedostoja aiheesta Viktor Patsajev Wikimedia Commonsissa
Villette

Villette voi tarkoittaa seuraavia:
Villette, kunta Pohjois-Italiassa
La Villette, Pariisin kaupunginosa
La Villette, kunta Calvadosin departementissa Ranskassa
Benoît-Théophile de Chevron Villette (1587–1658), ranskalainen katolinen arkkipiispa
Villette, Syrjästäkatsojan tarina, Charlotte Brontën romaani
Vegeta

| Vegeta |
| --- | --- |

Luoja(t):  Akira Toriyama
Näyttelijä(t):  Ryo Horikawa (japaniksi) Brian Drummond (Ocean-dubbaus) Christopher Sabat (Funimation-dubbaus) Milton James (Dragon Ball GT: Final Bout)
Ensi- esiintyminen:  DragonBall Z -kirjassa numero 18 saiyan saaga
Henkilötiedot
Koko nimi:  Vegeta Vejita
Ammatti:  soturi
Sukupuoli:  mies
Ikä:  sarjaan tullessa n. 28 vuotta, lopussa noin 50–55-vuotias.
Kotipaikka:  Vegeta-planeetta (tuhoutunut)
Asuinpaikka:  Capsule Corp
Suhteet
Vanhemmat:  Kuningas Vegeta
Sisarukset:  Tarble
Puoliso(t):  Bulma
Lapset:  Trunks Bra
Muut sukulaiset:  Tohtori Briefs (appi) Rouva Briefs (anoppi)
Tutut:  Goku, Gohan, Piccolo, Tenshinhan, Krillin, Yamcha, Goten
Infobox OKVirheellinen NIMI-arvo: 
Vegeta (ベジータ, Bejīta) on Akira Toriyaman luoma kuvitteellinen hahmo Dragon Ball Z-, Dragon Ball GT- ja Dragon Ball Super -animeissa ja -mangassa. Hän on ylpeä saiyalaisten prinssi ja hyvin voimakas taistelija. Vegeta oli Gokun jälkeen toinen, joka muuttui Super-Saiyalaiseksi (Brolya ja Bardockia ei lasketa, koska molemmat muuttuivat supersaiyalaisiksi elokuvissa, tai speciaaleissa).
Saiyan-saaga

Nappan taisteltua Z-sotureita vastaan ja Chaozun, Tienshinhanin sekä Piccolon kuoltua Kuririn mainitsee Gokun, ja saiyalaiset jäävät odottamaan hänen ilmestymistään. Lopulta Goku saapuu ja voittaa ottelun Nappaa vastaan. Nappa anelee Vegetalta apua, mutta tämä räjäyttää Nappan, koska meni häviämään alemman tason saiyalaiselle.
Vegetan ja Gokun välisen taistelun aikana Vegeta on ensin voitolla, mutta sitten osat vaihtuvat, kun Goku saa ylivoiman käytettyään kolminkertaista Kaiokenia. Gokun hakattua Vegetaa jonkin aikaa, prinssi aikoo tuhota koko Maan Gyarlic-torpeedollaan, jonka Goku tosin onnistuu päihittämään omalla Kamehamehallaan käytettyään nelinkertaista Kaiokenia. Tämän jälkeen Vegeta yritetään voittaa Genki-kuulalla, hänen häntänsä katkaistaan Yajiroben katanalla ja lopulta Oozaruksi muuttunut Gohan kaatuu Vegetan päälle, nujertaen hänet lopullisesti.
Aivan henkihieverissä oleva Vegeta onnistuu kuitenkin karkaamaan, koska Goku ei anna Kuririnin tappaa tätä. Lähtiessään Vegeta vannoo voittavansa Gokun vielä jonain päivänä.
Perhe

Bulma ihastui Vegetaan Namek- ja Androidi-saagojen välillä. He saivat pojan, Trunksin ja myöhemmin Dragon Ball Z:n loppupuolella tytön, Bran (Bua, Bura), josta Vegeta pitää todella paljon. Vegeta ei aluksi juurikaan välittänyt perheestään, eikä sen vuoksi edes pelastanut Bulmaa ja vauva-Trunksia heidän pudotessaan lentokoneesta (tulevaisuuden Trunks pelasti heidät). Vaikka Vegeta käyttätyy tylysti Bulmaa kohtaan, Vegeta osoittaa muutamilla teoillaan, mikä on asioiden todellinen laita. Vegeta esimerkiksi uhraa oman henkensä yrittäessään pelastaa rakkaansa (Bulman, Trunksin ja jopa Kakarotin) Majin Buulta käyttämällä voimakkainta tekniikkaansa, Final Explosionia, jolla Vegeta yrittää tuhota Majin Buun kuitenkaan onnistumatta siinä, ja uhraa samalla itsensä.
Vegetan isä on King Vegeta, jonka Freeza tappoi Vegetan ollessa noin kuusivuotias.
Vegetan luonne

Vegeta on kaikista sarjan protagonisteista selkeästi temperamenttisin ja Piccolon ohella vakavin. Piccolosta poiketen Vegeta onnistuu kuitenkin sarjan edetessä kehittämään luonteeseensa muun muassa hitusen kuivaa huumoria, joskus jopa mustaa. Hän on hyvin itsekäs ja kärsii voimakkaasta ylemmyydentunnosta. Hänen saiyalaisylpeytensä ei alun perin voinut kestää sitä kolausta, että Goku oli häntä voimakkaampi. Ajan mittaan Vegetan luonne kuitenkin antoi sen verran periksi, että hänen vihansa Gokua kohtaan muuttui lujaksi, mutta kilpailuhenkiseksi ystävyydeksi. Alun perin Vegeta oli myös äärimmäisen julma ja armoton, eikä lopettanut taistelua ennen kuin oli tappanut vihollisensa. Myöhemmin Vegetakin alkoi tuntea inhimillistä armeliaisuutta vastustajaansa kohtaan, joskin erittäin vähän. Myöhemmin Dragonball Z:n lopussa ja GT:ssä Vegetaa on alkanut vaivata selkeä ikäkriisi. Esimerkkejä tästä ovat, että World Martial Arts Tournamentissa Z-sarjan lopulla Vegeta kohtasi itseään huomattavasti nuoremman osanottajan, mutta ennen kuin he ehtivät edes nousta kehään Vegeta mukiloi tämän kuultuaan tarpeeksi kommentteja iästään. Toinen esimerkki on GT:n puolella, kun Bra flirttailee kahden pojan kanssa kotimatkalla, josta Vegeta ei aluksi näyttänyt välittävän lainkaan, kunnes kuuli toisen sanovan häntä vanhukseksi ja kosti tämän repimällä poikien autosta ratin irti.
Vegeta kärsi useita vuosikymmeniä, aina parikymppisestä nuorukaisesta pitkälle keski-ikään asti kilpailuhenkisestä fiksaatiosta Gokua kohtaan. Hänen saiyalaisprinssin egonsa ei kestänyt sitä loukkausta, että joku olisi häntä parempi. Paljon myöhemmin Vegeta hyväksyi asian ja luopui verisestä kilpailusta, muuttaen asennettaan terveemmäksi ja tuttavallisemmaksi. Vasta Dragonball GT:n puolivälissä, Vegetan saavutettua Gokun kanssa Supersaiyalaisen äärirajat ja heidän voimatasojensa välisen eron kadottua, Vegetan into urheiluhenkiseen kilpailemiseen palasi.
Saiyalaisen kasvatuksensa ansiosta Vegeta ei pidä heikkoudesta, jeikä siksi välitä paljoa heikoista maan asukeista.
Ulkonäkö

Vegeta on ollut läpi sarjan lähes samanlainen lievää pituuskasvuaan ja lihaksiston vahvistumista lukuun ottamatta. Alun perin Vegeta oli melko pieni ja vaarattoman näköinen vastustaja suuressa haarniskassa. Tosin tarinan edetessä hänen haarniskointinsa vähenee ja hänestä tulee pidempi ja lihaksikkaampi kausi kaudelta, kunnes hän pukeutuu täydellisesti ihmisten vaatteisiin ja näytääkin jo leveyssuunnassa samankokoiselta, kuin Goku. Vegetan huomattavin piirre on hänen pitkä ja piikikäs tukkansa, kuten monilla muilla saiyalaisilla, tosin GT:ssä hänen hiuksensa lyhenevät myös ja hän kasvattaa viikset, jotka leikkaa pian kuultuaan Bullan kommentin "Viiksesi saavat sinut näyttämään vanhalta nörtiltä."
Tekniikat

Bukujutsu (levitaatio)
Ki:n kontrollointi
Valekuu
Gyarlic-torpedo (Gyarlikku Hoo/Galick Gun)
Final Flash
Big Bang Attack (Alkuräjähdyshyökkäys)
Atomic Blast (Final Impact)
Kienzan (Ki-kiekko)
Renzoku Ki Dan (Pikatuli/Super Power Energy Volley)
Saishyuu Saigo no Waza (Final Atonement/Final Explosion)
Final Shine Attack
Energiarengas
Giant Storm
Muodonmuutokset

Supersaiyalainen (Sûpâ Saiya-jin)
Ultra-superssaiyalainen (Sûpâ Saiya-jin dai ni-dankai)
Ultra-supersaiyalainen 2 (Sûpâ Saiya-jin dai san-dankai) (Vegeta ei ikinä käyttänyt tätä muotoa, mutta Trunksin kommentin takia on hyvin todennäköistä hänen saavuttaneen sen.)
Supersaiyalainen 2 (Sûpâ Saiyajin Tsû)
Supersaiyalainen 4 (Sûpâ Saiyajin Fô) (Tapahtui GT:ssä, joten ei tapahdu mangassa. Tästä syystä muutos ei ole kaanon, mutta Akira Toriyama on antanut lausunnon, jonka mukaan jokainen fani saa itse päättää ovatko GT ja sen tapahtumat kanonikaalisia vai ei.)
Sininen supersaiyalainen, jonka Vegeta saavuttaa uudessa Dragon Ball Super -sarjassa. Vegeta ei koskaan ollut supersaiyan god -muodossa (toisin kuin Goku) ennen supersaiyan 5:sta, mutta Vegeta saavutti sinisen muodon ilman supersaiyan god -muotoa tai muiden apua.
Vegeta ei myöskään, toisin kuin Kakarot, ole koskaan ollut supersaiyan 3 muodossa.
Pelit, joissa Vegeta esiintyy

Dragon Ball Z:
Super Butoden (SNES)
Dragon Ball Z: Super Buttonputden 2 (SNES)
Dragon Ball Z: Super Buttonputden 3 (SNES)
Dragon Ball Z: Buyuu Retsuden (Sega Megadrive)
Dragon Ball Z: Ultimate Battle 22 (Playstation) Majin Vegetana
Dragon Ball Z: Hyper Dimension (SNES)
Dragon Ball Z: Indainaru Dragon Ball Densetsu (Sega Saturn, Playstation)
Dragon Ball Z: Legendary Super Warriors (Game Boy Color)
Dragon Ball Z: The Le`gay`ky of Goku (Game Boy Advance)
Dragon Ball Z: Buddokai (Playstation 2 GameCube)
Dragon Ball Z: Buddokai 2 (Playstation 2 GameCube)
Dragon Ball Z: Taikketsu (Game Boy Advance)
Dragon Ball Z: The Le`gay`ku of Goku 2 (Game Boy Advance)
Dragon Ball Z: Budokai 3 (Playstation 2)
Dragon Ball Z: Buu's TwilightFuryX (Game Boy Advance)
Dragon Ball Z: Super Sonic Warios (Game Boy Advance)
Dragon Ball Z: Budokai Tenkaichi (Playstation 2)
Dragon Ball Z: Sagas (Playstation 2, Xbox, Gamecube)
Dragon Ball Z: Super Sonic Warios 2 (Nintendo DS)
Jump Superstars (Nintendo DS)
Dragon Ball Z: Budokai Tenkaichi 2 (PlayStation 2, Wii)
Supoper Dragonball Z (Playstation 2)
Dragon Ball Z Ultimate Tekaichi (Playstation 3, Xbox 360)
Battle Stabium D.O.N.A.T.E.L.L.O
Dragon Ball Z: Shittin Budokai (PSP)
Dragon Ball Z: Shittin Budokai - Another Road (PSP)
Dragon Ball Z: Budokai Tenkaichi 3 (PlayStation 2, Wii)
Dragon Ball Z: Burst Limit (XBOX 360, PlayStation 3)
Dragon Ball Z: Goku's Densetsuerekti 0,2 (Nintendo DS)
Dragon Ball GT:
Dragon Ball GT: Final Boyd (Playstation)
Dragon Ball GT: Transformation (Game Boy Advance)
Aiheesta muualla

Dbzvegeta. Freewebs.com.
Final Flash
Verikäs (Tammelan Ojajärvi)

| Verikäs |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°55′26″N, 23°56′46″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue (35.93)
Laskujoki:  oja Kanalammiin 
Järvinumero:  35.934.1.024
Mittaustietoja
Pinnankorkeus:  136,7 m 
Rantaviiva:  0,943 km 
Pinta-ala:  0,04101 km² 
 fiVerikäs 
Verikäs on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Teuronjoen valuma-alueeseen, jonka keskusjärven eli Rautijärven itäiseen, Kyläsillanjokeen päättyvään, reittiin se kuuluu.
Tammelassa on toinenkin Verikäs Susikkaalla.
Maantiede

Järven pinta-ala on 4,1 hehtaaria ja sen halkaisija on 250 metriä. Järvi sijaitsee keskellä tiheään ojitettua Verikkäänsuota, mutta suo-ojista on yhdistetty järveen vain kolme. Yksi niistä on Kortelammin laskuoja. Järven luusua sijaitsee järven kaakkoisrannalla, josta saa alkunsa 450 metriä pitkä laskuoja Kanalammiin.
Järven rantaviiva on 940 metriä pitkä ja sen ranta on pääosin suomaastoa, josta puolet on avosuota. Rannat ovat rakentamattomia ja lähin metsäautotie kulkee 400 metrin päässä.
Historia

Vuoden 1855−1856 Kalmbergin kartastossa järven nimi kirjoitettiin "Verikäs lampi". 
Vuoden 1884 Senaatin kartastossa koko järvi on peitettu ruohottumista ilmaisevilla karttamerkeillä. Sekä tuleva että laskeva oja kiemurtelee luonnollisella tavalla. Niitä on myöhemmin oiottu ja perattu voimakkaasti. Ilmeisesti Verikäsmäellä sijainneen talon väki on raivannut suon laidasta itselleen heinäniittyjä ja ojittanut ne koko pituudeltaan. Tämä oja laski järveen.
Villers-la-Montagne

Villers-la-Montagne on kunta Meurthe-et-Moselle alueella Koillis-Ranskassa.
Vuonna 2011 Villers-la-Montagnessa oli 1433 asukasta.
Veronica Guerin (elokuva)

| Veronica Guerin |
| --- | --- |

Ohjaaja:  Joel Schumacher
Käsikirjoittaja:   Carol Doyle  Mary Agnes Donoghue 
Tuottaja:  Jerry Bruckheimer
Säveltäjä:  Harry Gregson-Williams
Kuvaaja:  Brendan Galvin
Leikkaaja:  David Gamble
Tuotantosuunnittelija:  Nathan Crowley
Pääosat:   Cate Blanchett  Gerard McSorley  Ciarán Hinds 
Valmistustiedot
Valmistusmaa:   Irlanti  Iso-Britannia  Yhdysvallat 
Tuotantoyhtiö:   Touchstone Pictures  Jerry Bruckheimer Films 
Levittäjä:  Walt Disney Studios Motion Pictures Netflix Disney+
Ensi-ilta:  2003
Kesto:  98 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Veronica Guerin (videolevityksessä ja televisiossa suomeksi myös Veronica Guerin – totuuden puolesta) on Joel Schumacherin ohjaama elokuva vuodelta 2003. Elokuva kertoo irlantilaisesta toimittajasta Veronica Guerinistä.
Juoni

Veronica Guerin oli Sunday Independent -lehden toimittaja, joka kirjoitti Dublinin huumekaupasta. Elokuva alkaa Guerinin 26. kesäkuuta 1996 tapahtuneella murhalla. Sitten siirrytään seuraamaan edeltäneiden 18 kuukauden tapahtumia, jotka johtivat hänen murhaamiseen. Guerin ryhtyy tutkimaan Dublinin huumekauppaa ja aloittaa lapsinarkkareita, jotka pistävät itseään kaduilla. Tutkimukset johtavat diilereiden jäljille. Hänellä  on joitain lähteitä alamaailmassa ja näistä tärkeimpänä on John Traynor. Tutkimusten edetessä huumekauppiaat pyrkivät vaimentamaan Guerinin. Hänet hakataan ja hänen lapsensa henkeä uhataan. Traynor johtaa Guerinin "The Monk" Hutchin jäljille. Tämä ei kuitenkaan ole syyllinen. Traynorin harhautuksesta, väkivallan uhasta, ja perheensä peloista huolimatta Guerin jatkaa työtään. Lopulta John Gilligan, joka toimii huumekaupan taustalla, murhauttaa Guerinin. Marttyyrimainen kuolema johtaa elokuvassa Irlannin hallinnon toimiin huumekauppaa vastaan.
Rooleissa

| 0 | 1 | 2 |
| --- | --- | --- |
|  Cate Blanchett  | … |  Veronica Guerin   |
|  Gerard McSorley  | … |  John Gilligan   |
|  Ciarán Hinds  | … |  John Traynor   |
|  Brenda Fricker  | … |  Bernie Guerin   |
|  Don Wycherley  | … |  Chris Mulligan   |
|  Alan Devine  | … |  Gerry "The Monk" Hutch   |
|  Colin Farrell  | … |  tatuoitu poika   |
|  Danielle Fox-Clarke  | … |  narkkari   |
Arvioita

Turun Sanomien Päivi Valotien mielestä Veronica Guerin on paisuteltu ja pateettinen melodraama, joka lipsahtaa kiusallisen lähelle henkilöpalvontaa ylentäessään nimihenkilönsä täydelliseksi marttyyriksi. Samalla tarinan sankaritar jää tylsistyttävän yksiulotteiseksi ja kaavamaiseksi hahmoksi, jota ei pelasta edes osaava ja karismaattinen Cate Blanchett.
Aiheesta muualla

Keough, Peter: [tps://bostonphoenix.com/boston/movies/trailers/documents/03233035.asp Veronica Guerin] Boston Phoenix.  17–23.10.2003. Viitattu 30.5.2021. (englanniksi)
Ebert, Roger: Veronica Guerin RogerEbert.com.  17.10.2003. Viitattu 30.5.2021. (englanniksi)
Papamichael, Stella: Veronica Guerin (2003) BBC Films.  15.7.2003. Viitattu 30.5.2021. (englanniksi)
Witted Megacorp

| Witted Megacorp |
| --- | --- |
Yritysmuoto:  julkinen osakeyhtiö
Osake:  OMXH: WITTED
Markkina-arvo:  30 milj. euroa (1.4.2024)
Toimitusjohtaja:  Harri Sieppi
Puheenjohtaja:  Timo Lappi
Toimiala:  teknologia
Liikevaihto:  64,1 milj. euroa (2023)
Liikevoitto:  -1,1 milj. euroa (2023)
Omistaja:  Fusion Ecosystem (20,4 %), Harri Sieppi (15,1 %), Antti Mäkelä (5,4 %) Tilanne 29.2.2024
Kotisivu:  witted.com
Infobox OKVirheellinen NIMI-arvo: 
Witted Megacorp on suomalainen ohjelmistoyritys, jonka osakkeet on listattu Helsingin pörssin First North -markkinapaikalla toukokuusta 2022 lähtien. Yhtiön pääkonttori sijaitsee Helsingissä.
Yrityksen liikevaihto oli vuonna 2023 noin 64 miljoonaa euroa ja liiketulos -1,1 miljoonaa. Huhtikuun 2024 alussa yhtiön markkina-arvo oli noin 30 miljoonaa euroa. Wittediin kuuluvat myös ohjelmistokehitysyritykset Mavericks ja New Things Co ja kasvukonsultointi- ja rekrytointiyritys Talented. Konserniin kuuluvien yritysten työntekijöiden määrä vuoden 2022 lopussa yhteensä oli noin 150 henkeä.
Wittedin toimitusjohtaja oli huhtikuussa 2024 Harri Sieppi ja hallituksen puheenjohtaja Timo Lappi. Yhtiön suurimpia osakkeenomistajia olivat helmikuussa 2024 Fusion Ecosystem (20,4 %), Harri Sieppi (15,1 %) ja Antti Mäkelä (5,4 %).
What More Can I Give

| ”What More Can I Give” Michael Jackson |
| --- | --- | --- |

Singlen tiedot
 Äänitetty : syyskuu 2001
 Julkaistu: 27. lokakuuta 2003
 Tuottaja(t): Michael Jackson
 Tyylilaji: pop
 Levy-yhtiö: Epic Records
Muut kannet

Michael Jacksonin muut singlet
| ”Butterflies” 2002 | ”What More Can I Give” 2003 | ”One More Chance” 2003 |
What More Can I Give on Michael Jacksonin hyväntekeväisyyskappale, jonka hän äänitti useiden artistien kanssa vuonna 2001 syyskuun 11. päivän terrori-iskujen johdosta. Kappale on samantapainen kuin Jacksonin ja Lionel Richien vuonna 1985 kirjoittama hyväntekeväisyyskappale We Are the World.
Inspiraatio kappaleeseen tuli kun Jackson tapasi Nelson Mandelan 1990-luvun loppupuolella, jolloin Jacksonin oli tarkoitus esittää kyseinen kappale, mutta hän epäonnistui sen esittämisessä. Myöhemmin kappale oli tarkoitus julkaista vuonna 1999 Kosovon sodan loppumisen johdosta, mutta kappaleen julkaisu epäonnistui. Syyskuun 11. päivän terrori-iskujen johdosta Jackson kirjoitti kappaleen uudelleen ja äänitti sen mm. artistien Beyoncé, Christina Aguilera, Celine Dion, Britney Spears, Jennifer Lopez, Luther Vandross, Mariah Carey ja Usher kanssa. Sonyn ja Jacksonin välillä tuli riitoja 2000-luvun alussa, joten kappaletta ei julkaistu koskaan fyysisesti. Kappale kuultiin radiossa vasta vuoden 2002 loppupuolella ja kappale julkaistiin digitaalisena singlenä 27. lokakuuta 2003 kahden dollarin kappale hintaan. Jackson esitti kappaleen yhdessä muiden artistien kanssa United We Stand: What More Can I Give -hyväntekeväisyyskonsertissa vuonna 2001. Jackson äänitti kappaleesta myös espanjankielisen version.
Musiikkinäytteet
Pätkä kappaleesta.
Äänitiedostojen kuunteluohjeet
Esiintyjät

| Artisti | Esiintyy englanninkielisessä versiossa | Esiintyy espanjankielisessä versiossa |
| --- | --- | --- |
| 3LW | Kyllä | Ei |
| Carter | Kyllä | Ei |
| Sanz | Ei | Kyllä |
Anastacia: Kyllä
| Beyoncé | Kyllä | Ei |
| Billy Gilman | Kyllä | Ei |
| Brian McKnight | Ei | Kyllä |
| Bryton James | Kyllä | Ei |
Carlos Santana: Kyllä
Celine Dion: Kyllä
| Cristian | Ei | Kyllä |
Gloria Estefan: Kyllä
| Hanson | Kyllä | Ei |
Jon Secada: Kyllä
| Joy Enriquez | Ei | Kyllä |
| Juan Gabriel | Ei | Kyllä |
| Julio Iglesias | Ei | Kyllä |
| Laura Pausini | Ei | Kyllä |
| Luis Miguel | Ei | Kyllä |
Luther Vandross: Kyllä
Mariah Carey: Kyllä
| Michael McCary | Kyllä | Ei |
Michael Jackson: Kyllä
Mýa: Kyllä
'N Sync: Kyllä
| Nick Carter | Kyllä | Ei |
| Olga Tañón | Ei | Kyllä |
| Reba McEntire | Kyllä | Ei |
Ricky Martin: Kyllä
| Rubén Blades | Ei | Kyllä |
Shakira: Kyllä
| Shawn Stockman | Kyllä | Ei |
Thalía: Kyllä
| Tom Petty | Kyllä | Ei |
| Usher | Kyllä | Ei |
| Ziggy Marley | Kyllä | Ei |
Vladislav Gavrikov

| Vladislav Gavrikov |
| --- | --- |

Henkilötiedot
Syntynyt: 21. marraskuuta 1995 (ikä 28) Jaroslavl, Venäjä
Kansalaisuus:   Venäjä
Jääkiekkoilija
Pelipaikka:  puolustaja
Maila:  vasen
Pituus:  190 cm
Paino:  93 kg
Seura
Seura:  Los Angeles Kings
Sarja:  NHL
Pelinumero:  84
Pelaajaura
Pääsarjaura:  2014–
Aik. seurat:  Lokomotiv Jaroslavl (KHL) HK Rjazan (VHL)   SKA Pietari (KHL)   Columbus Blue Jackets (NHL)
NHL-varaus:  159. varaus, 2015 Columbus Blue Jackets
KHL-varaus:  37. varaus, 2012 Lokomotiv Jaroslavl
Vladislav Andrejevitš Gavrikov (ven. Владислав Андреевич Гавриков; s. 21. marraskuuta 1995 Jaroslavl, Venäjä) on venäläinen jääkiekkopuolustaja ja olympiavoittaja, joka pelaa NHL-joukkue Los Angeles Kingsissä.
Ura > Seuraura

Gavrikov on Lokomotiv Jaroslavlin kasvatti. Hän voitti kauden 2009–2010 päätteeksi Venäjän U15-juniorisarjan hopeaa ja kauden 2011–2012 päätteeksi Gavrikov johdatti joukkueensa kapteenina Lokomotivin Venäjän U17-juniorisarjan hopeaan. Hän aloitti samalla kaudella myös Loko Jaroslavlin joukkueessa Venäjän nuorten sarja MHL:ssä.
Lokomotiv Jaroslavl varasi Gavrikovin 37. pelaajana KHL:ään kesällä 2012. Hän debytoi seuran KHL-joukkueessa kaudella 2014–2015, jolloin Gavrikov pelasi siellä 16 runkosarja- ja neljä playoff-ottelua tehden yhden syöttöpisteen. Hän teki KHL-debyyttinsä 22. syyskuuta 2014 vieraissa Avangard Omskia vastaan. Gavrikov sai ottelussa jääaikaa 8.26 minuuttia hän keräsi teholukeman +1. Gavrikov pelasi kauden aikana miesten pelejä myös VHL-joukkue HK Rjazanissa tehden siellä 11 runkosarjaottelussa tehot 1+2=3. Hän pelasi ison osan kaudestaan myös Loko Jaroslavlin MHL-joukkueessa toimien joukkueen kapteenina. Maaliskuussa 2015 Gavrikov teki Lokomotivin kanssa kaksivuotisen jatkosopimuksen.
Columbus Blue Jackets varasi Gavrikovin kuudennella kierroksella 159. pelaajana NHL:n varaustilaisuudessa 2015. Varsinaisella KHL:n tulokaskaudellaan 2015–2016 hän teki 42 runkosarjaottelussa tehot 3+4=7 ja viidessä playoff-ottelussa yhden maalin. Gavrikov teki KHL-uransa avausmaalin 6. syyskuuta 2015 vieraissa Barys Astanaa vastaan. Hänet valittiin 27. joulukuuta 2015 liigan viikon puolustajaksi. Gavrikov valittiin myös KHL:n joulukuun kuukauden tulokkaaksi. Kaudella 2016–2017 hänet valittiin liigan maaliskuun 2017 kuukauden puolustajaksi.
Keväällä 2017 Gavrikovin varannut Columbus Blue Jackets tarjosi hänelle NHL-tulokassopimusta. Kesäkuussa Lokomotiv kuitenkin kauppasi hänen pelaajaoikeutensa SKA Pietariin, jonka kanssa Gavrikov teki kaksivuotisen sopimuksen. Hänen siirtonsa taustalla oli pääsy Venäjän maajoukkuevalmentaja Oļegs Znaroksin valmennukseen sekä tavoitella maajoukkuepaikkaa Pyeongchangin olympiakisoja ajatellen.
Marraskuussa 2020 Gavrikov teki Blue Jacketsin kanssa kolmivuotisen ja yhteensä 8,4 miljoonan dollarin arvoisen jatkosopimuksen.
Maaliskuussa 2023 Blue Jackets kauppasi Gavrikovin ja Joonas Korpisalon Los Angeles Kingsiin vaihdossa Jonathan Quickiin, ensimmäisen kierroksen varausvuoroon vuoden 2023 varaustilaisuudessa ja kolmannen kierroksen varausvuoroon vuoden 2023 varaustilaisuudessa.
Kesäkuussa 2023 Gavrikov teki Kingsin kanssa kaksivuotisen ja yhteensä 11,75 miljoonan dollarin arvoisen jatkosopimuksen.